EkBass/fiwiki-20250220-pages-articles huggingface dataset:
Metyylitrioktyyliammoniumkloridi

Metyylitrioktyyliammoniumkloridi eli Aliquat 336 (C25H54NCl) on kvaternäärisiin ammoniumuoloihin kuuluva orgaaninen yhdiste. Yhdistettä voidaan käyttää faasinsiirtokatalyyttinä ja eräiden metallien uutossa. ==Ominaisuudet ja käyttö== Huoneenlämpötilassa metyylitrioktyyliammoniumkloridi on väritöntä nestettä. Yhdiste liukenee veteen ja moniin orgaanisiin liuottimiin kuten etanoliin sekä useisiin hiilivetyihin muun muassa halogenoituihin, aromaattisiin ja alifaattisiin hiilivetyihin. Metyylitrioktyyliammoniumkloridia käytetään orgaanisen kemian synteeseissä faasinsiirtokatalyyttinäMarc Halpern: Phase-Transfer Catalysis, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.12.2015, esimerkiksi halogenoitaessa alkeeneja vetyhalogenidien vesiliuosten avulla. Metyylitrioktyyliammoniumkloridi on hyvin aktiivinen faasinsiirtokatalyytti, mutta sen käytön huonona puolena on se, että se täytyy usein poistaa tuotteen joukosta tislaamalla. Laboratoriomittakaavassa voidaan käyttää myös adsorptiota. Metyylitrioktyyliammoniumkloridia voidaan käyttää uuttamaan metalli-ioneja vesiliuoksesta orgaaniseen faasiin. Uuttuvia ioneja ovat muun muassa sinkki-, kadmium-, rauta-, renium-, koboltti- ja nikkeli-ionit. ==Lähteet== Luokka:Ammoniumyhdisteet Luokka:Kloridit
HMS Colossus (1787)

HMS Colossus oli Britannian kuninkaallisen laivaston vuonna 1787 vesillelaskettu Carnatic-luokan 74-tykkinen kolmannen luokan linjalaiva. == Valmistus == Alus tilattiin 13. joulukuuta 1781 William Cleverleyltä Gravesendistä, missä köli laskettiin lokakuussa 1782. Se laskettiin vesille 4. huhtikuuta 1787 ja valmistui 16. syyskuuta Woolwichissa. Valmistuskustannukset olivat 32 101 puntaa 11 pennyä, minkä lisäksi varustamiskustannukset olivat 8 480 puntaa.Winfield 2005 s. 85 == Palvelus == Alus otettiin palvelukseen kesäkuussa 1787 vartiolaivaksi Portsmouthiin päällikkönään Hugh Christian. Vuoden 1791 alusta aluksen päällikkönä oli Henry Harvey, kunnes se poistettiin syyskuussa palveluksesta. Alus oli huhtikuuhun 1793 huollettavana Portsmouthissa, mutta se palautettiin palvelukseen jo helmikuussa päällikkönään Charles Pole. Alus lähti 4. toukokuuta Välimerelle. Alus valtasi 6. kesäkuuta 1793 Touloninlahdella Ranskan laivaston pienehkön kuusitykkisen Le Vanneaun, joka liitettiin kuninkaalliseen laivastoon. Samana vuonna alus liitettiin vara-amiraali Samuel Hoodin laivastoon, johon kuului kaikkiaan 51 alusta. Colossus valtasi heinäkuussa HMS Leviathanin kanssa ranskalaisen kaapparin Le Vrai Patriotin. Laivasto saapui 26. elokuuta Toulonin edustalle aloittaen sataman piirityksen. Huhtikuussa 1794 alus oli huollettavana Portsmouthissa. Kesäkuussa se liitettiin Montagun laivastoon, jonka mukana se osallistui 23. kesäkuuta Ile de Groixin edustalla käytyyn kahakkaan. Heinäkuussa aluksen virkaa tekevänä päällikkönä oli John Monkton. Heinäkuussa 1796 alus oli kunnostettavana Plymouthissa, mistä vapauduttuaan päällikkönä oli Richard Grindall ja seuraavana vuonna George Murray. Alus oli Parkin laivueessa, joka lähetettiin 4. tammikuuta 1797 täydentämään Jervisin laivastoa. Osastot kohtasivat 6. helmikuuta Cabo Saõ Vicenten edustalla ja 14. helmikuuta käydyssä taistelussa aluksen miehistöstä haavoittui viisi. Alus osallistui 1798 Maltan saartoon. Se ajautui 10. joulukuuta 1798 ankkurivaijerin katkettua karille, jossa aallokko murskasi sen. Alus upposi tammikuun alussa 1799. ==Lähteet== * === Viitteet === Luokka:Carnatic-luokan linjalaivat
Bolivarianismi

Bolivarianismi on joukko poliittisia aatteita Latinalaisessa Amerikassa. Nimi tulee 1800-luvun vapaustaistelija Simon Bolivarista. Nämä vastustavat korruptiota ja ulkomaiden vaikutusta maiden talouteen ja politiikkaan. Valtoiden yhteistyötä luomaan pyrkivä Pan-amerikanismi ja Venezuelan chavismo ovat bolivarianistisia aatteita. == Lähteet == Luokka: Venezuela
Valtioneuvos Mauritz Hallbergin palkinto

Valtioneuvos Mauritz Hallbergin palkinto on palkinto, jonka Svenska litteratursällskapet i Finland myöntää Suomessa ruotsiksi julkaistusta tieteellisestä teoksesta, jossa tutkija on osoittanut erityisen merkittävää tutkimustaitoa. ==Palkitut== *1920 Gunnar Castrén *1921 Rolf Witting *1922 Jarl Wasastjerna *1923 Erik Nordenskiöld ja Hjalmar Tallqvist *1924 Tor Karsten *1925 Albert Lilius *1926 Magnus Hammarström *1927 Carl Axel Nordman ja Ossian Aschan *1928 Hugo Pipping *1929 Yrjö Hirn *1930 Ragnar Hemmer *1931 Väinö Tanner *1932 K. J. Hartman *1933 Karl Lindman *1934 Gabriel Nikander *1935 Ragnar Granit *1936 Eirik Hornborg *1937 Hans Ruin *1938 Eric Anthoni *1939 Johannes Wahlberg *1940 Rafael Karsten *1941 Lars-Ivar Ringbom *1942 E. N. Tigerstedt *1943 Bruno Lesch *1944 Nils Cleve *1945 Erik Ekelund *1946 Bertel Hintze *1947 Kurt Buch *1948 Gunvor Kerkkonen *1949 Olav Ahlbäck *1950 Göran Schildt *1951 Jacobus Sundman *1952 Carl-Eric Thors *1953 Jan-Magnus Jansson *1954 Gunnar Fougstedt *1955 Erik Stenius *1956 Hans Blomberg *1957 Lars Wahlbeck *1958 Åke Granlund *1959 Carl-Rudolf Gardberg *1960 Lars-Ivar Ringbom *1961 Carl Erik Knoellinger *1962 Lars Huldén *1963 Edward Andersson *1964 Lars Erik Taxell ja Bengt von Törne *1965 Olof Riska *1966 Carl Axel Nordman *1967 John Vikström ja Johan Wrede *1968 Stig Jägerskiöld *1969 Stig- Erik Bergström *1970 Björn Kurtén *1971 Nils Storå *1972 Dag Anckar *1973 Torsten Edgren *1974 Caj-Gunnar Lindström ja Leif Nordberg *1975 Carl Jacob Gardberg *1976 Hans Saxén *1977 Birgit Klockars *1978 Fabian Dahlström *1979 Erik Andersson *1980 Krister Ståhlberg *1981 Peter Slotte ja Rainer Fagerlund *1982 Allan Rosas ja Peter Wetterstein *1983 Göran Djupsund ja Laurin Karvonen *1984 Max Engman *1985 Tore Ahlbäck ja Mariam Ginman *1986 Lena Sisula-Tulokas ja Olle Sirén *1987 Eljas Orrman *1988 Ilkka Hirvonen *1989 Ann-Marie Ivars *1990 Marketta Sundman *1991 Anne-Marie Londen *1992 Ulrika Wolf-Knuts *1993 Nils Erik Villstrand *1994 Anna-Maria Åström *1995 Seppo Kjellberg *1996 Harriet Strandell *1997 Mikael Lindfelt *1998 Merja Koskela *1999 Beatrice Silén ja Juhani Martikainen *2000 John Sundholm *2001 Björn Vikström *2002 Holger Lillqvist *2003 Petri Salo *2004 Susanne Österlund-Pötzsch *2005 Henri Nygård *2006 André Swanström ja Anna Slotte-Lüttge *2007 Jutta Ahlbeck-Rehn *2008 Pamela Slotte *2009 Nina Martola *2010 Stefan Nygård *2011 Mårten Knuts ja Maria Vainio-Kurtakko *2012 Michel Ekman *2013 Charlotta af Hällström- Reijonen ja Jennica Thylin-Klaus *2014 Harry Lunabba *2015 Julia Tidigs *2016 Matias Kaihovirta ja Anna Möller-Sibelius *2017 Freja Rudels *2018 Kari Tarkiainen *2019 Julia Dahlberg *2020 Sarah Wikner *2021 Sophie Holm *2022 Maïmouna Jagne-Soreau *2023 Emily Sundqvist *2024 Mikael Harjula ja Charlotta Wolff == Lähteet == Luokka:Suomalaiset tiedepalkinnot
Amerikan Suomalainen Lehti

Amerikan Suomalainen Lehti oli Michiganin Hancockissa vuonna 1876 ilmestynyt ensimmäinen amerikansuomalainen sanomalehti. Lehden perustaja oli Suomesta saapunut ylioppilas Antti Johannes Muikku. Sen tarkoitus oli palvella Kuparisaaren kasvavaa suomalaisasutusta. Nelisivuinen ja nelipalstainen Amerikan Suomalainen Lehti painettiin saksalaisen E. P. Kibbeen kirjapainossa. Sen ensimmäinen numero ilmestyi 14. huhtikuuta 1876. Puoluekannaltaan republikaaninen lehti oli sisällöltään monipuolinen ja pirteä ja siinä oli runsaasti ilmoituksia. Sen tilaajamäärä jäi kuitenkin liian pieneksi, varsinkin kun paikallinen lestadiolaisjohtaja oli kieltänyt joukkojaan sitä lukemasta. Lehden viimeinen numero ilmestyi saman vuoden heinäkuussa. Sen jälkeen Muikku julkaisi muutaman numeron Lehtinen-nimistä sanomalehteä. ==Lähteet== ==Aiheesta muualla== * Amerikan Suomalainen Lehti digitoituna kansalliskirjastossa * Lehtinen digitoituna kansalliskirjastossa Luokka:Amerikansuomalaiset sanomalehdet
Märt Avandi

Märt Avandi (s. 26. helmikuuta 1981 Rapla, Viron SNT) on virolainen näyttelijä. Avandi on ollut aktiivisena vuodesta 2004 alkaen. Vuonna 2005 Avandi teki debyyttinsä valkokankaalla elokuvassa Malev. Vuonna 2008 hän toimi Eesti otsib superstaari -laulukilpailun juontajana. Kilpailu vastaa Suomen Idolsia. Vuonna 2015 ilmestyneessä, suomalaisen Klaus Härön ohjaamassa Neuvosto-Viron historiasta kertovassa Miekkailija-elokuvassa Avandi esitti päähenkilö Endel Nelisiä. Elokuva oli ehdokkaana Golden Globe -palkintoon.http://yle.fi/uutiset/klaus_haron_miekkailija_kisaa_golden_globe_- elokuvapalkinnosta/8519215 Avandi on naimisissa Liis-Katrin Mägin kanssa. Heillä on kolme lasta. == Lähteet == Luokka:Virolaiset näyttelijät Luokka:Vuonna 1981 syntyneet Luokka:Elävät henkilöt
Maren Hammerschmidt

Maren Hammerschmidt (s. 24. lokakuuta 1989 Frankenberg) on saksalainen ampumahiihtäjä. 169 senttimetriä pitkä ja 54 kilogrammaa painava Hammerschmidt edustaa Ski Club Winterbergiä.http://www.maren-hammerschmidt.eu/ Hammerschmidt debytoi maailmancupissa maaliskuussa 2012 Hanti-Mansijskin pikakilpailussa sijoittuen sijalle 34. Näin ollen hän saavutti heti uransa ensimmäiset pisteensä. Joulukuussa 2015 Hammerschmidt saavutti ensimmäisen palkintosijansa ollen Hochfilzenin pikakilpailussa toinen. Hän sijoittui toiseksi myös seuraavan päivän takaa-ajokilpailussa. Hammerschmidt sai Oslon MM-kilpailuissa 2016 pronssia naisten viestissä. Hochfilzenin MM-kilpailuissa 2017 hän hiihti toisen osuuden kultaa voittaneessa Saksan viestijoukkueessa. Hän sijoittui lisäksi normaalimatkalla seitsemänneksi. Hän on saavuttanut EM-kilpailuista kaksi hopeaa ja yhden pronssin. Nuorten MM-kilpailuista hänellä on kolme kultaa ja yksi pronssi ja Euroopan nuorten olympiafestivaaleilta yksi pronssi. Hammerschmidt on ammatiltaan tullivirkailija. Hänen kaksoissiskonsa Janin on myös ampumahiihdon nuorten maailmanmestari. == Lähteet == Luokka:Saksalaiset ampumahiihtäjät Luokka:Vuonna 1989 syntyneet Luokka:Elävät henkilöt
Sérgio Sette Câmara

Sérgio Sette Câmara Filho (s. 23. toukokuuta 1998 Belo Horizonte, Minas Gerais, Brasilia)Sérgio Sette Câmara Driver Database on brasilialainen rata- autoilija. Câmara kuului vuonna 2016 Red Bullin nuorten kuljettajien ohjelmaan.New names injected into the Red Bull Junior Team for 2016 == Ura == Câmara aloitti uransa karting-luokista vuonna 2006. Vuonna 2011 hän voitti Brasilian Kartingin Junior -luokan mestaruuden. Seuraava vuonna hän voitti IAME International -luokan mestaruuden. Vuonna 2013 Câmara sijoittui Brasilian Karting -luokan toiseksi. Vuonna 2014 Câmara aloitteli kilpauraansa ajaen kolme kilpailua Euroopan Formula 3 -sarjassa. Vuonna 2015 Câmara ajoi täyden kauden Euroopan F3 -sarjassa. Hän saavutti kauden aikana kaksi kolmossijaa ja 57,5 pistettä sijoittuen sarjan 15:ksi. Hän osallistui samana vuonna perinteiseen Formula 3 Masters kilpailuun sijoittuen kilpailussa kolmanneksi. Hän ajoi myös samana vuonna seitsemän kilpailua Toyota Racing Series -sarjassa. Vuonna 2016 Câmara jatkoi Euroopan F3 -sarjassa. Hän nousi kauden aikana kahdesti palkintokorokkeelle, keräsi 117 pistettä ja sijoittui kuljettajien sarjassa 11:nneksi. Kauden jälkeisessä Macaon GP:ssä hän sijoittui kolmanneksi. Kaudella 2017 Câmara ajoi Formula 2 -sarjassa MP Motorsportilla. Hän keräsi 47 pistettä ollen sarjan 12. Hän otti kauden ainoan voittonsa Belgian sprinttikilpailussa ja sijoittui toiseksi Italian sprinttikilpailussa. Kaudeksi 2018 hän siirtyi ajamaan Carlin-talliin. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2017 MP Motorsport BHR FEA 13 BHR SPR 18 ESP FEA 14 ESP SPR 15 MON FEA Kesk. MON SPR 14 AZE FEA 13 AZE SPR 9 AUT FEA 16 AUT SPR 10 GBR FEA 13 GBR SPR 15 HUN FEA 16 HUN SPR 13 BEL FEA 6 BEL SPR 1 ITA FEA 7 ITA SPR 2 JER FEA 10 JER SPR 14 ABU FEA 9 ABU SPR 8 47 12. 2018 Carlin BHR FEA 2 BHR SPR 3 AZE FEA 4 AZE SPR DSQ ESP FEA 7 ESP SPR Kesk. MON FEA DNS MON SPR DNS FRA FEA 2 FRA SPR 6 AUT FEA 6 AUT SPR 3 GBR FEA Kesk. GBR SPR 17 HUN FEA 7 HUN SPR 3 BEL FEA 2 BEL SPR 9 ITA FEA 7 ITA SPR 3 RUS FEA 5 RUS SPR 2 ABU FEA 16 ABU SPR 10 164 6. 2019 DAMS BHR FEA 3 BHR SPR 2 AZE FEA Kesk. AZE SPR 6 ESP FEA NC ESP SPR 17 MON FEA 3 MON SPR 6 FRA FEA 2 FRA SPR 5 AUT FEA 5 AUT SPR 1 GBR FEA 4 GBR SPR 17 HUN FEA 5 HUN SPR 3 BEL FEA C BEL SPR C ITA FEA 5 ITA SPR Kesk. RUS FEA 5 RUS SPR 6 ABU FEA 1 ABU SPR 3 204 4. == Lähteet == Luokka:Brasilialaiset autourheilijat Luokka:Vuonna 1998 syntyneet Luokka:Elävät henkilöt
Iglu (taideteos)

Iglu on Pekka Paikkarin taideteos Turun Puutorilla. Teos on toteutettu torin alla olevan pysäköintiluolan tarpeisiin rakennetun ilmastointikopin seiniin. Osa kopin seinistä on päällystetty valkoisella keramiikalla, joka on ”krakeloitunut” säröille. Paikkari toteutti Iglun yhdessä IDO-yhtiön Tammisaaren posliinitehtaan kanssa. Yhteensä 80 neliömetriä savilaattaa valettiin kokonaisina kappaleina tehtaan varaston betonilattialle ja annettiin kuivua, jolloin se halkeili kutistuessaan. Kuivuneet laatat lasitettiin 1230 celsiusasteessa.Savi toi kaupunkiin Iglun, Temppelin ja Kimonon, Turku 2011 -sivusto. Viitattu 11.12.2015. Iglu on yksi kolmesta Turku 2011 -kulttuuripääkaupunkivuodeksi toteutetusta ”Savi kaupungissa” -teoksesta. Muut ovat Karin Widnäsin Kimono ja Kim Simonssonin Temppeli. Paikkarin mukaan teos on kulmikkuudessaan perinteisen pallomaisen iglun vastakohta. Saven luonnollinen halkeaminen on hänestä sukua jäiden lähdön yhteydessä tapahtuvalle jään murtumiselle. ==Lähteet== Luokka:Turun patsaat ja veistokset
Maija-Leena Paavola

Maija-Leena Paavola (s. 4. marraskuuta 1956 Punkalaidun) on eduskunnan pääsihteeri vuoden 2016 alusta. Hän seurasi tehtävässä eläkkeelle jäänyttä Seppo Tiitistä ollen ensimmäinen pääsihteeriksi valittu nainen. Aiemmin Paavola työskenteli eduskunnan lainsäädäntöjohtajana vuodesta 2012. Paavola valmistui ylioppilaaksi Punkalaitumen yhteiskoulusta 1975 ja oikeustieteen kandidaatiksi Turun yliopistosta 1981. Hän sai varatuomarin arvon vuonna 1985. Paavola työskenteli ammattikasvatushallituksen ja opetushallituksen tarkastajana 1988 ja ylitarkastajana 1988–1991. Eduskunnan oikeusasiamiehen kanslian esittelijänä Paavola toimi 1991 ja nuorempana eduskunnan oikeusasiamiehen sihteerinä 1993–1997. Eduskuntasihteerinä hän työskenteli 1997–2012 ja eduskunnan lainsäädäntöjohtajana 2012–2015. Paavolalla ei ole puoluetaustaa. == Lähteet == Luokka:Suomalaiset virkamiehet Luokka:Suomalaiset juristit Luokka:Vuonna 1956 syntyneet Luokka:Elävät henkilöt
Swen Tuuva (lehti)

Swen Tuuva (vuodesta 1879 Sankarin Maine) oli Michiganin Houghtonissa ja Hancockissa vuosina 1878–1881 ilmestynyt amerikansuomalainen sanomalehti. Maalarimestari Matti Fredin julkaisema Swen Tuuva oli Amerikan Suomalaisen Lehden jälkeen toinen Yhdysvalloissa ilmestynyt suomenkielinen lehti. Fredin itsensä toimittama ja omatekoisella painokoneella painama pienikokoinen Swen Tuuva ilmestyi ensimmäisen kerran Houghtonissa 4. tammikuuta 1878. Tyyliltään omaperäinen, suorasukainen ja painovirheitä vilissyt lehti muutti Hancockiin lokakuussa 1879 ja seuraavan vuoden alussa sen nimeksi tuli Sankarin Maine. Edeltäjäänsä suurempi Sankarin Maine oli sisällöltään monipuolinen ja värikäs, mikä osittain korvasi sen heikon kieliasun. Calumetiin perustetun uuden Amerikan Suomalaisen Lehden aiheuttama kilpailu sai Fredin lopettamaan lehtensä keväällä 1881. ==Lähteet== ==Aiheesta muualla== * Swen Tuuva digitoituna kansalliskirjastossa * Sankarin Maine digitoituna kansalliskirjastossa Luokka:Amerikansuomalaiset sanomalehdet
Amerikan Suomalainen Lehti (1879–1894)

Amerikan Suomalainen Lehti oli vuosina 1879–1894 ilmestynyt amerikansuomalainen sanomalehti. Johan Takkinen, Niilo Majhannu, August Nylund ja David Castren perustivat Amerikan Suomalaisen Lehden Michiganin Calumetissa. Sen toimittajaksi palkattiin maanmittarina työskennellyt Alex Leinonen. Nelisivuinen ja nelipalstainen lehti kasvoi vähitellen seitsenpalstaiseksi. Sen levikki oli noin 800 kappaletta, josta 300 meni Suomeen. Lehti tuki aluksi lestadiolaisia, mutta siirtyi myöhemmin Suomi- Synodin kannattajaksi. Leinonen myi omistukseensa siirtyneen lehden vuonna 1892 Victor Burmanille, joka muutti sen Hancockiin. Sen tilaajamäärä nousi tuolloin 3 000:een kappaleeseen. Vuonna 1894 Burman siirsi lehden Chicagoon, jossa se pian lakkasi. Amerikan Suomalainen Lehti -nimellä oli vuonna 1876 ilmestynyt myös A. J. Muikun toimittama Yhdysvaltojen ensimmäinen suomenkielinen sanomalehti. ==Lähteet== ==Aiheesta muualla== * Amerikan Suomalainen Lehti digitoituna Kansalliskirjastossa Luokka:Amerikansuomalaiset sanomalehdet
Suometar (Yhdysvallat)

Suometar oli Michiganin Calumetissa vuosina 1899–1903 ilmestynyt amerikansuomalainen sanomalehti. Lehti syntyi, kun Victor Burman myi Hancockissa julkaisemansa Amerikan Suomalaisen Calumetissa perustetulle lehtiyhtiölle, jonka johdossa olivat Maggie Walsh ja Andrew Johnson. Toimittajana työskentelivät pastori J. W. Eloheimo, Burman ja myöhemmin Helmer Grape. Kerran viikossa ilmestynyt Suometar piti itseään vuonna 1879 perustetun Amerikan Suomalaisen Lehden ja Burmanin lehtien jatkajana. Sen levikiksi mainittiin 2 200 kappaletta vuonna 1902. Vuonna 1903 Suomettaren osti ashtabulalainen August Edwards, joka muutti oman lehtensä nimeksi Amerikan Sanomat ja Suometar. ==Lähteet== Luokka:Amerikansuomalaiset sanomalehdet
Alycia Debnam-Carey

Alycia Jasmin Debnam-Carey (s. 20. heinäkuuta 1993 Sydney, Australia) on australialainen näyttelijä. Hänet tunnetaan parhaiten elokuvista Myrskyn silmässä (2014) ja The Devil's Hand (2014) sekä Lexan roolistaan sarjassa Eloonjääneet . == Varhainen elämä == Debnam-Carey valmistui Newtown High School of the Performing Arts -taidekoulusta vuonna 2011. Viimeisenä vuotena hän sai HSC-testeistä todella hyvät tulokset. Debnam-Carey on lisäksi opiskellut lyömäsoittajaksi. == Näyttelijän ura == Debnam-Carey sai ensimmäisen näyttelijäroolinsa kahdeksanvuotiaana Rachel Wardin palkintoja voittaneessa lyhytelokuvassa Martha’s New Coat. Vuonna 2006 hän vieraili televisiosarjassa McLeodin tyttäret, ja vuonna 2008 hän esiintyi ensimmäisessä täyspitkässä elokuvassaan, Dream Lifessa. Debnam-Carey matkusti Hollywoodiin 18-vuotiaana, jolloin hänestä tuli nuorin näyttelijä ABC1:n Next Stop Hollywood -dokumenttisarjassa. Vuonna 2014 hän esiintyi ensimmäisessä suuressa roolissa katastrofielokuvassa Myrskyn silmässä. Tuon jälkeen hän sai The CW -kanavan Eloonjääneet-sarjasta Lexan roolin. Debnam-Carey on saanut kaksi palkintoa roolistaan sarjassa. Joulukuussa 2014 ilmoitettiin Debnam-Careyn saaneen roolin Fear the Walking Dead -televisiosarjasta, joka on spin-off The Walking Deadistä. Vuonna 2015 Debnam-Carey teki ensimmäisen keskusteluohjelmavierailun Jimmy Kimmel Live! -ohjelmassa. Saman vuoden lopulla kerrottiin Debnam-Carey saaneen pääroolin trilleristä Friend Request (aikaisemmin nimellä Unfriend). == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2003 Martha's New Coat Martha's New Coat Elsie 2008 Jigsaw Girl Jigsaw Girl Caitlyn Lyhytelokuva 2010 At the Tattooist At the Tattooist Jane Lyhytelokuva 2011 The Branch The Branch itsenään Lyhytelokuva 2014 Myrskyn silmässä Into the Storm Kaitlyn Johnston The Devil's Hand The Devil's Hand Mary Muut nimet: Where the Devil Hides, The Devil's Rapture ja The Occult. 2016 Friend Request Friend Request Laura Alkuperäinen nimi Unfriend. Liked Liked Roxy Televisiosarjat Vuosi Suomenkielinen nimi Alkuperäinen nimi Rooli Huom. 2006 McLeodin tyttäret McLeod's Daughters Chloe Sanderson Jakso: Second Best 2008 Dream Life Dream Life Cassie Televisioelokuva 2010 Resistance Resistance Genevieve ”Gen” Leone Peruutettu sarja Tanssiakatemia Dance Academy Mia Jakso: Perfection 2013 Next Stop Hollywood Next Stop Hollywood itsenään 6 jaksoa 2014 Galyntine Galyntine Essin Peruutettu sarja 2014– Eloonjääneet The 100 Lexa Kaudet 2-3 2015 Fear the Walking Dead Fear the Walking Dead Alicia Clark == Palkinnot ja ehdokkuudet == Vuosi Palkinto Kategoria Teos Lopputulos Lähde 2015 MTV Fandom Awards Ship of the Year (yhdessä Eliza Taylorin kanssa) Eloonjääneet 2015 E! Online Best. Ever. TV. Awards Best Kiss (yhdessä Eliza Taylorin kanssa) Eloonjääneet 2015 E! Online Best. Ever. TV. Awards Best Guest Star Eloonjääneet == Lähteet == == Aiheesta muualla == * * * Luokka:Australialaiset näyttelijät Luokka:Elävät henkilöt Luokka:Vuonna 1993 syntyneet
Eero Routamo

Eero Rainer Routamo (31. tammikuuta 1934 Helsinki – 23. lokakuuta 2010 Helsinki) oli suomalainen oikeustieteilijä. Hän oli Helsingin yliopiston siviili- ja kauppaoikeuden dosentti 1968–1989 ja uudestaan vuodesta 1994. Vaasan kauppakorkeakoulun kauppaoikeuden professori 1970–1981.Facta 2001, WSOY 1985, 14. osa, palsta 82 Helsingin yliopiston siviilioikeuden (apulais)professori hän oli 1989–1994Helsingin yliopiston opettajat ja virkamiehet. Web Archive 2015.. Yliopistouransa välillä hän oli yrityselämän palveluksessa Kymmene Oy:n lakiasiain johtajana vuosina 1982–1987.Muistot. Hs.fi, viitattu 11.12.2015 Routamon oikeustieteellinen kirjallinen tuotanto on laaja. Lisäksi hän julkaisi omakustanteena vitsikirjan Vanhat vitsit – ja uudet. ==Julkaisut== * Liikennevahinko: Oikeustieteellinen tutkimus korvausvastuun syntymisestä liikennevakuutuslain perusteella, Eero Routamo. WSOY, 1967 (Suomalaisen lakimiesyhdistyksen julkaisuja. ISSN 0356-7214; 134). (väitöskirja) * Kaupanvastuu ja oikeudellinen virhe irtaimen kaupassa. WSOY, 1969 (Suomalaisen lakimiesyhdistyksen julkaisuja 150. ISSN 0356-7214;) * Vastuu työtapaturmasta, WSOY, 1972 (Suomalaisen lakimiesyhdistyksen julkaisuja 162. ISSN 0356-7214). ISBN 951-0-00789-7, ISBN 951-0-00788-9 * Eero Routamo, Leif Sevón. Ehdotus kauppalaiksi, Oikeusministeriö, 1977. (Oikeusministeriön lainsäädäntöosaston julkaisu 13, ISSN 0356-8431 1977). ISBN 951-46-3109-9 * Eero Routamo, Esko Hoppu. Suomen vahingonkorvausoikeus, Econlaw, 1977 ISBN 951-9329-03-X * Kaupan lait. 1, Kotimainen ja kansainvälinen irtaimen kauppa, Lakimiesliiton kustannus, 1990 ISBN 951-640-479-0 - 3. uud. p. : Suomen lakimiesliiton kustannus, 1995 ISBN 951-640-758-7. * Esko Hoppu, Eero Routamo. Suomen vakuutusoikeus, Econlaw, 1990 ISBN 952-90-1997-1. * Kaupan lait. 2, Irtaimen kaupan lait ja uudistusehdotukset, Lakimiesliiton kustannus, 1990 ISBN 951-640-480-4 * Eero Routamo, Pauli Ståhlberg (toim.). Korkeimman oikeuden vahingonkorvausoikeudelliset ratkaisut 1/1988-4/1995, toimittaneet Suomen lakimiesliiton kustannus, 1995 ISBN 951-640-808-7. * Eero Routamo, Jan Ramberg. Kauppalain kommentaari, Lakimiesliiton kustannus, 1997 ISBN 951-640-966-0 * Eero Routamo, Pauli Ståhlberg, Tiina Majola (toim.). Korkeimman oikeuden vahingonkorvausoikeudelliset ratkaisut 5/1995–8/2000, Lakimiesliiton kustannus, 2000 ISBN 952-14-0178-8 * Vanhat vitsit – ja uudet, omakustanne, 2006 – 2. täyd. p. 2008 * Eero Routamo, Pauli Ståhlberg, Juha Karhu. Suomen vahingonkorvausoikeus . 5. uud. p. Talentum, 2006 (Juridica- kirjasarja, ISSN 1459-7535; 14). ISBN 952-14-0935-5. == Lähteet == Luokka:Suomalaiset juristit Luokka:Suomalaiset oikeustieteilijät Luokka:Suomalaiset professorit Luokka:Vaasan yliopiston professorit Luokka:Helsingin yliopiston professorit Luokka:Vuonna 1934 syntyneet Luokka:Vuonna 2010 kuolleet
Kansan Lehti (Calumet)

Kansan Lehti oli Michiganin Calumetissa vuosina 1889–1890 ilmestynyt amerikansuomalainen sanomalehti. Ino Ekmanin julkaisema viikkolehti lakkasi jo vuoden kuluttua. Sen jatkajana ilmestyi vuonna 1891 lyhyen aikaa D. Suorasen toimittama Uusi Kansan Lehti. Kansan Lehti -nimellä on julkaistu myös useita muita amerikansuomalaisia sanomalehtiä. ==Lähteet== Luokka:Amerikansuomalaiset sanomalehdet
Kivennavan kirkonkylä

Kivennavan kirkonkylä koostui kolmesta välittömästi toisiinsa liittyvistä kylistä: Kirkonkylä, Tiilimaankylä ja Linnanmäenkylä. Seudun asutus oli vanhaa. Jo 1500-luvun alkupuolella oli Linnanmäellä pienehkö puulinnoitus Ruotsin rajalinna Novgorodin suuntaan. Vuonna 1939 kirkonkylässä oli taloja noin sata. Kirkkomäki oli kylän keskeisin kohta. Mäen päällä sijaitsi puusta rakennettu maalausten koristelema ristikirkko, joka lienee ollut kuudes samalle paikalle rakennettu kirkko. Kivennapa kylästä kylään, Kivennapalaisten pitäjäseura ry Sivut 78-84 Hämeenlinna ISBN 951-99842-3-2 Kirkonkylä oli Kivennavan hallinnollinen keskus. Pitäjäntupa sijaitsi Kirkonmäellä, pappila Linnanmäellä, jonka laidalla myös Kirkonkylän kansakoulu sijaitsi. Suurin osa kirkonkylä asukkaista sai elantonsa maata viljelemällä. Kivennavan Saha Oy oli tärkeä työpaikka.Kivennapa Kirkonkylä kotikontumme Nappoiset ry 2003, s. 9-15 ISBN 952-91-5895-5 ==Katso myös== * Kivennapa * Kivennapa (Viipurin piiri) == Lähteet == == Aiheesta muualla == * VirtuaaliKivennapa Luokka:Kivennavan kylät
Amerikan Uutiset (1893–1914)

Amerikan Uutiset oli vuosina 1893–1914 ilmestynyt amerikansuomalainen sanomalehti. Minnesotan Minneapolisissa perustettua viikkolehteä toimittivat Fred Karinen ja August Edwards, joiden joukkoon liittyi Kalle Haapakoski. Yhdistyksen julkaiseman lehden omistus siirtyi pian Kariselle, joka muutti sen jo vuonna 1893 Michiganin Calumetiin. Siellä Amerikan Uutisiin sulautui Hannes Helan vuonna 1890 perustama Kalevan Kaiku. Calumetin siihen aikaan laajalevikkisimmän lehden toimittajana jatkoi teräväkynäinen Haapakoski, joka vastusti etenkin Suomi-Opistoa ja raittiusseuroja. Amerikan Uutiset on myös nykyään ilmestyvä lehti, joka perustettiin Minnesotan New York Millsissä vuonna 1932 nimellä Minnesotan Uutiset. ==Lähteet== ==Aiheesta muualla== * Amerikan Uutiset digitoituna Kansalliskirjastossa Luokka:Amerikansuomalaiset sanomalehdet
Päivän Uutiset (Yhdysvallat)

Päivän Uutiset -nimellä on ilmestynyt kaksi amerikansuomalaista sanomalehteä. Ino Ekmanin Michiganin Calumetissa vuonna 1891 julkaisema Päivän Uutiset oli seudun ensimmäinen suomenkielinen päivälehti. Sen lauantainumero kantoi nimeä Viikon Uutiset. Lehti lakkasi vuoden sisällä. Fred Karinen ja Kalle Haapakoski julkaisivat samannimistä lehteä muutamina numeroina Calumetissa vuonna 1898. ==Lähteet== ==Aiheesta muualla== * Päivän Uutiset (1891) digitoituna kansalliskirjastossa Luokka:Amerikansuomalaiset sanomalehdet
Enbuske & Linnanahde Crew

Enbuske & Linnanahde Crew on vuosina 2012–2015 esitetty Tuomas Enbusken ja Aki Linnanahteen juontama keskusteluohjelma, jossa käsiteltiin kuluneen viikon puheenaiheita. Ensimmäinen jakso esitettiin Sub-kanavalla 26. lokakuuta 2012. Ohjelmaa esitettiin 17. tammikuuta 2013 alkaen MTV3-kanavalla. Kesäkuussa 2015 Linnanahde ilmoitti blogissaan, että ohjelma ei enää jatku. == Lähteet == Luokka:2010-luvun suomalaiset keskusteluohjelmat
Kotselkä

Kotselän kylä sijaitsi Karjalankannaksella Kivennavan kirkolta 8 kilometriä Viipurin suuntaan. Kylässä oli talvisodan syttyessä 30 taloa. == Lähteet == == Aiheesta muualla == * VirtuaaliKivennapa Luokka:Kivennavan kylät
Kalevan Kaiku

Kalevan Kaiku oli Michiganin Red Jacketissa (Calumetissa) vuosina 1890–1894 ilmestynyt amerikansuomalainen sanomalehti. Hannes Helan perustama ja toimittama viikkolehti kävi kiivasta taistelua lukijoista Ino Ekmanin Kansan Lehden kanssa ja osallistui Suomi-synodin perustamisen ympärillä riehuneisiin kiistoihin. Vuonna 1892 siihen yhtyi Kusti Kortteen samana vuonna Red Jacketissa aloittama Väinölä, jolloin lehti laajennettiin kaksipäiväiseksi ja seitsenpalstaiseksi. Kalevan Kaiun uudeksi toimittajaksi tuli Korte, joka kuoli seuraavana vuonna Ironwoodissa. Sittemmin toimittajina ja julkaisijoina mainittiin Hela ja J. M. Erickson. Republikaanipuoluetta edustaneen lehden levikki oli 1 500 kappaletta. Fred Karinen osti Kalevan Kaiun kirjapainoineen vuonna 1894, jolloin lehti yhdistettiin Karisen Minneapolisista Calumetiin siirtämiin Amerikan Uutisiin. ==Lähteet== ==Aiheesta muualla== * Kalevan Kaiku digitoituna Kansalliskirjastossa Luokka:Amerikansuomalaiset sanomalehdet
Amerikan Suomalainen (Hancock)

Amerikan Suomalainen (vuoteen 1896 saakka Kuparisaaren Sanomat) oli Michiganin Hancockissa vuosina 1894–1899 ilmestynyt amerikansuomalainen sanomalehti. Emil Hendricksonin perustama viikkolehti Kuparisaaren Sanomat oli vuonna 1881 lakanneen Sankarin Maineen jälkeen seuraava Hancockissa ilmestynyt suomenkielinen sanomalehti. Se siirtyi oston kautta Victor Burmanille, joka muutti lehden nimeksi Amerikan Suomalainen. Vuonna 1899 Burman myi lehden calumetilaiselle yhtiölle, joka alkoi julkaista sitä nimellä Suometar. Amerikan Suomalainen -nimellä on ilmestynyt myös toinen lehti Massachusettsin Fitchburgissa vuosina 1926–1930. ==Lähteet== Luokka:Amerikansuomalaiset sanomalehdet
Lappeenrannan vesitorni

Lappeenrannan vesitorni on vesitorni Lappeenrannassa Taikinamäen kaupunginosassa. Sen korkeus on 45 metriä ja tilavuus 3 500 kuutiometriä. Torni on rakennettu kahdessa eri osassa. Ensimmäinen osa valmistui vuonna 1927. Vuonna 1955 tornia laajennettiin, jolloin se sai nykyisen ulkoasunsa. Vuonna 2000 tornissa oli peruskorjaus, jolloin tornin lasit vaihdettiin lämpöeristetyiksi. Tornissa on ollut kahvila, mutta se lopetettiin turvallisuussyistä. Myöskään tornin hissi ei vastaa turvallisuusmääräyksiä. Kahviota on yritetty avata uudelleen, mutta remontti maksaisi kuitenkin liikaa. Vesitornin näköalatasanne avattiin uudelleen 8.7.2022. Pääsymaksu on 6 euroa ja näköalatasanteelle noustaan 160 porrasta pitkin. == Lähteet == Luokka:Suomen vesitornit Luokka:Lappeenrannan rakennukset ja rakennelmat
Mark Heap

Mark Heap (s. 13. toukokuuta 1957 Intia) on brittiläinen näyttelijä. Hänet tunnetaan muun muassa rooleistaan televisiosarjoista Avaruuden tuntua, Vikatikki, Brass Eye, Big Train, Candlefordin postineiti, Jam, Spy - isä agenttina, Friday Night Dinner, Tohtori Intiasta sekä Komisario Maigret. == Yksityiselämä == Heapin isä on brittiläinen ja äiti amerikkalainen. == Lähteet == == Aiheesta muualla == * Luokka:Brittiläiset näyttelijät Luokka:Brittiläiset koomikot Luokka:Vuonna 1957 syntyneet Luokka:Elävät henkilöt
Caroline Harrison

Caroline Harrison (o.s. Scott; 1. lokakuuta 1832 Oxford, Ohio – 25. lokakuuta 1892 Washington) oli Yhdysvaltain ensimmäinen nainen ja presidentti Benjamin Harrisonin vaimo. He menivät naimisiin 20. lokakuuta 1853 ja olivat naimisissa aina Carolinen kuolemaan asti. Caroline Harrisonin äiti oli Mary Potts Neal Scott ja isä John Scott, joka työskenteli collegen opettajana ja pappina. Caroline Harrison pääsi nuorena hyviin kouluihin ja hän pärjäsi poikkeuksellisen hyvin koulussa, osoittaen erityistä lahjakkuutta musiikissa ja kuvataiteissa. Caroline tapasi Benjaminin tämän opiskellessa Carolinen isän koulussa. Pari meni naimisiin ja sai kaksi lasta vuosina 1854 ja 1858. Miehensä edetessä poliittisella urallaan Caroline Harrison toimi kotiäitinä ja osallistui aktiivisesti vapaaehtoistyöhön. Harrison toimi muun muassa edelleen toiminnassa olevan Daughters of the American Revolution -järjestön ensimmäisenä puheenjohtajana ja keräsi rahaa Johns Hopkinsin yliopiston uutta lääketieteellistä linjaa varten. Caroline Harrison sairastui tuberkuloosiin Benjamin Harrisonin ensimmäisen presidenttikauden lopulla, kun Benjamin oli aloittamassa kampanjointiaan seuraavia presidentinvaaleja varten. Vaimonsa sairastumisen takia hänen kampanjointinsa jäi vähäiseksi. Caroline Harrison kuoli Valkoisessa talossa 25. lokakuuta 1892, vain kaksi päivää ennen vaaleja. Benjamin Harrison hävisi vaalit Grover Clevelandille ja meni neljä vuotta myöhemmin uusiin naimisiin Mary Dimmickin kanssa. == Lähteet == Luokka:Yhdysvaltain ensimmäiset naiset Luokka:Vuonna 1832 syntyneet Luokka:Vuonna 1892 kuolleet
Momoko Kōchi

(7. maaliskuuta 1932 – 5. marraskuuta 1998) oli Japanilainen näyttelijä. ==Filmografia== Vuosi Elokuva Rooli Huom. 1954 Godzilla Emiko Yamane 1955 Jūjin yuki otoko Machiko Takeno 1957 Waga mune ni niji wa kiezu Ikuko Asō Chikyū bōeigun Hiroko Iwamoto 1958 Oatari tanukigoten 1995 Godzilla kohtaa Destoroyahin Emiko Yamane Luokka:Vuonna 1932 syntyneet Luokka:Vuonna 1998 kuolleet Luokka:Japanilaiset näyttelijät
Gheorghe Gruia

Gheorghe Gruia (2. lokakuuta 1940 Bukarest – 9. joulukuuta 2015 México, Meksiko) oli romanialainen käsipalloilija, olympiamitalisti ja maailmanmestari. Gruia voitti Romanian joukkueessa olympiapronssia Münchenissä 1972.Olympics at Sports-Reference.com Lisäksi hän saavutti maajoukkueessa kaksi maailmanmestaruutta. Gruia muutti Meksikoon vuonna 1978.http://adevarul.ro/news/sport/exclusiv-gheorghe-gruia-mai-mare- handbalist-lumii-dezvaluie-l-am-pandit-ceausescu- herastrau-1_536c63ae0d133766a87d191c/index.html Hän kuoli saatuaan sydäninfarktin Méxicossa 75-vuotiaana 9. joulukuuta 2015.http://www.prosport.ro/alte-sporturi/handbal/doliu-in-sportul-romanesc-a- murit-gheorghe-gruia-cel-mai-valoros-handbalist-roman-din-toate- timpurile-14914832 == Lähteet == * Gheorghe Gruia Bio, Stats and Results Olympics at Sports-Reference.com === Viitteet === == Aiheesta muualla == Luokka:Romanialaiset käsipalloilijat Luokka:Romanialaiset olympiamitalistit Luokka:Vuonna 1940 syntyneet Luokka:Vuonna 2015 kuolleet
Robert J. Walker

Robert John Walker (19. tai 23. heinäkuuta 1801 Northumberland, Pennsylvania – 11. marraskuuta 1869 Washington (DC)) oli yhdysvaltalainen poliitikko. Hän toimi Mississippin edustajana Yhdysvaltain senaatissa vuosina 1835–45, Yhdysvaltain valtiovarainministerinä presidentti James Knox Polkin kabinetissa vuosina 1845–49 ja Kansasin territorion kuvernöörinä huhti-joulukuussa 1857. Mississippin senaattorina Walker kannatti Texasin liittämistä Yhdysvaltoihin ja onnistui tekemään Yhdysvaltain laajenemisesta yhden vuoden 1844 presidentinvaalien pääteemoista. Presidentinvaalien jälkeen laajenemista kannattanut ja kiitollisuudenvelassa ollut uusi presidentti James Knox Polk teki Walkerista Yhdysvaltain valtiovarainministerin. Valtiovarainministerinä Walker rahoitti Meksikon–Yhdysvaltain sodan, vei läpi Walker Tariff Act -lain (jonka tarkoituksena oli lepytellä Britanniaa Oregonissa käydyn rajakiistan jälkeen) ja valmisteli asetuksen, joka myöhemmin johti Yhdysvaltain sisäministeriön luomiseen. Vuoden 1857 huhtikuusta joulukuuhun Walker toimi Kansasin territorion kuvernöörinä ja joutui tässä virassa keskelle aluetta repinyttä orjuuskiistaa. Walkerin kausi kuvernöörinä jäi alle vuoden mittaiseksi, kun hän joutui eroamaan hylättyään orjuutta kannattaneiden ehdotuksen Kansasin perustuslaiksi. == Lähteet == Luokka:Yhdysvaltain senaatin jäsenet Luokka:Yhdysvaltain valtiovarainministerit Luokka:Yhdysvaltalaiset demokraattipoliitikot Luokka:Vuonna 1801 syntyneet Luokka:Vuonna 1869 kuolleet
Relentless

Relentless voi tarkoittaa ainakin seuraavia: * Relentless, Dawn of Azazelin albumi * Relentless, Jackylin albumi * Relentless, Mortificationin albumi * Relentless, Natalie Grantin albumi * Relentless, Pentagramin albumi * Relentless, Willie D:n albumi * Relentless, Yngwie Malmsteenin albumi * Relentless, The Pretendersin albumi * Relentless, Young MC:n albumi * Kaksintaistelu erämaassa (Relentless), George Shermanin ohjaama elokuva vuodelta 1948 * Säälimätön (Relentless), William Lustigin ohjaama elokuva vuodelta 1989 * Relentless Records, levy-yhtiö.
Australianliitohaukka

Australianliitohaukka (Elanus axillaris) on haukkojen heimoon kuuluva päiväpetolintu. Sen esiintymisaluetta on Australia. Sen populaation suuruudeksi on arvioitu 100 000 yksilöä, joista 10 000 paria pesii Kiinassa ja 100 paria Taiwanilla. Lajin tieteellinen nimi oli aiemmin E. notatus. Sille sopiva elinympäristö on lisääntynyt maanviljelysmaan laajenemisen ja saaliseläinten, kuten hiirien, populaatioiden kasvaessa. Sen elinpiiriä ovat viljelysmaat, arot, savannit ja sisämaan kosteikot. Uhkatekijöitä ovat ilmastonmuutos ja ankarat sääolot.Birdlife.org viitattu 11.12.2015 Australianliitohaukan pituus on 35–38 cm ja siipiväli 80–95 cm, ja se painaa keskimäärin 291 grammaa. Aikuinen on hyvin vaalean harmaa, pää valkoinen ja alapuoli valkoinen. Siiven sisäpuolen reunassa on mustaa. Niiden istuessa ne näyttävät kuin niillä olisi mustat ”hartiat”. Silmät ovat punaiset ja niiden ympärillä on mustaa joka yltää silmien taakse. Pyrstö on neliömäinen, ja ruumis on hyvin virtaviivaisen aerodynaaminen. Nokka on lyhyt ja sen kärki on terävä ja yläleuka koukkuinen. Sieraimet ja vahanokka ovat keltaiset ja nokka musta. Myös jalat ovat keltaiset, ja niissä on kolme varvasta eteenpäin ja yksi taakse. ==Lähteet== Luokka:Liitohaukat
Lavola (Kivennapa)

Lavola oli kylä Kivennavalla Karjalankannaksella. Se oli rykelmä taloja tien varressa Pitkäjärven ja Joutselänjärven välissä, Kivennavan pitäjän eteläosassa. Terijoen asemalle oli matkaa 12 kilometriä, Kivennavan kirkolle saman verran. Joutselkä oli parin kilometrin päässä Joutselänjärven ja Mutasuon takana. Talvisodan syttyessä Lavolassa oli kahdeksan taloa. == Lähteet == == Aiheesta muualla == * VirtuaaliKivennapa Luokka:Kivennavan kylät
Pikkuhaukka

Pikkuhaukka (Gampsonyx swainsonii) on haukkojen heimoon kuuluva päiväpetolintu. Sitä tavataan seuraavissa maissa: Argentiina, Bolivia, Brazil, Kolumbia, Ecuador, Ranskan Guyana, Guayana, Nicaragua, Panama, Paraguay, Peru, Suriname, Trinidad ja Tobago ja Venezuela. Metsien hävitys Pohjois- Kolumbiassa, kuten myös Amazonian alueella, on luonut sille suotuisia oloja leviämiselle. Populaation suuruudeksi on arvioitu 1 000–10 000 yksilöä, mikä vastaa 670–6 700 aikuista yksilöä.Birdlife.org viitattu 12.12.2015 Sen elinpiiriä ovat lähinnä kuivat savannit, mutta myös subtrooppiset ja trooppiset metsät ja alueet, joilta metsät on hävitetty sekä pensastot ja arot. == Lähteet == == Aiheesta muualla == *Laji.fi: Pikkuhaukka (Gampsonyx swainsonii) Luokka:Haukat
Junior MasterChef Suomi

Junior MasterChef Suomi on suomalainen ohjelma, jossa 8–13-vuotiaat lapset kilpailevat ruoanlaitossa. Junior MasterChef -kisan voittaja saa palkinnoksi 5 000 euroa, ammattilaiskokkien veitsisarjan ja Viking Linen lahjakortin. Juontajina ja tuomareina ensimmäisellä ja toisella tuotantokaudella toimivat Tomi Björck ja Meri-Tuuli Väntsi. Ensimmäinen tuotantokausi alkoi Nelonen- kanavalla 19. elokuuta 2012, toinen tuotantokausi alkoi 27. elokuuta 2013 ja kolmas tuotantokausi alkoi Nelosella 5. syyskuuta 2017. Uudistuneeseen tuomaristoon kuuluivat Tomi Björck, Sara La Fountain ja Henri Alén.http://www.nelonen.fi/ohjelmat/junior-masterchef-suomi/2130879-junior- masterchef--tuomarit-hehkuttavat-alkavaa-kautta-tulee-tosi-tiukka-kilpailu == Ensimmäinen tuotantokausi == Kilpailijat Nimi Ikä Paikkakunta Aleksi Jokiniemi 12 Hyvinkää Eemeli Hiekkataipale 10 Nokia Jalmari Virta 13 Hämeenlinna Ida Kinnunen 13 Kangasala Ida O´Mahoney 12 Naantali Emma Majala 12 Jyväskylä Johannes Jeskanen 11 Joensuu Jasmin Koljonen 12 Villähde Aleksi Alanko 12 Ala- Temmes Oliver Hemminki 13 Helsinki Julius Tuomala 11 Riihimäki Tuukka Pallonen 9 Vantaa == Toinen tuotantokausi == Kilpailijat Nimi Ikä Paikkakunta Venla Laiho 11 Nummela Erika Björkskog 12 Hattula Erika Danielsson 12 Espoo Jesse Lehtinen 12 Tampere Atro Mäki 12 Pöytyä Teemu Rauha 11 Espoo Ellen Vuollet 11 Vaasa Pauli Saarinen 12 Ritvala Essi Hinkkanen 12 Vantaa Aino Soini 12 Jyväskylä Lauri Hollo 13 Espoo Viivi Vesanen 11 Nastola == Kolmas tuotantokausi == Kilpailijat Nimi Ikä Paikkakunta Otto Leskinen 13 Nilsiä Hilla Kontinen 13 Pori Topias Holappa 12 Tampere Inka Jämsen 12 Tampere Miro Kuitunen 12 Turenki Sara Brandao 10 Vantaa Akseli Olli 10 Kirkkonummi Emilia Patja 9 Espoo Ilmari Nurminen 13 Helsinki Petu Luikku 11 Tuusula Taru Eloranta 11 Espoo Fanny Johansson 12 Espoo == Lähteet == == Katso myös == *MasterChef Suomi Luokka:2010-luvun suomalaiset kilpailuohjelmat Luokka:Nelosen televisio- ohjelmat
Tauno Saarela

Tauno Kalevi Saarela (s. 28. helmikuuta 1952 Oulu)Veli-Matti Autio: Suomen Historiallisen Seuran matrikkeli 1875–2007, s. 177. Suomalaisen Kirjallisuuden Seura, Helsinki 2007. on suomalainen valtiotieteen tohtori, dosentti ja Helsingin yliopiston poliittisen historian lehtori. Hän on tutkinut suomalaista ja kansainvälistä työväenliikettä ja kommunismia. Saarela väitteli tohtoriksi vuonna 1996. Hänen väitöskirjansa aiheena oli suomalaisen kommunismin synty 1918–1923.Saarelan kotisivutVaski kirjastot : Saarelan hakutiedot == Teoksia == * Pleunan kundit – 50 vuotta ammattiyhdistystoimintaa Helsingin rakennusviraston konekorjaamolla 1935-1985. Helsinki 1985 * Vanhuksista eläkeläisiksi – Eläkeläiset r.y. 30 vuotta 1959-1989. Eläkeläiset r.y., Helsinki 1989 * Suomalaisen kommunismin synty 1918-1923, väitöskirja. Kansan Sivistystyön Liitto, Helsinki 1996 * Kansan Tahto. Pohjolan työtätekevien lehti. Yrjö Mäkelin -seura, Oulu 2006 * Suomalainen kommunismi ja vallankumous 1923-1930. Historiallisia tutkimuksia 239. Suomalaisen kirjallisuuden seura, Helsinki 2008 * Finnish communism visited. The Finnish Society for Labour History, Papers on Labour History VII Helsinki 2015 (Teos saatavissa myös Heldassa) == Toimitustöitä == * Talonpoikainen sosialisti – Santeri Mäkelä poliittisena toimijana ja kirjailijana. Työväen historian ja perinteen tutkimuksen seura, Helsinki 1997 * Communism: National and International ; edited by Tauno Saarela and Kimmo Rentola. Tampere 1998 * Aave vai haave ; toimittaneet Tauno Saarela, Joni Krekola, Raimo Parikka, Anu Suoranta. Työväen historian ja perinteen tutkimuksen seura, Saarijärvi 1998 * ”Kallis toveri Stalin!” – Komintern ja Suomi ; toimittaneet Natalia Lebedeva, Kimmo Rentola ja Tauno Saarela. Edita, Helsinki 2002 * Коминтерн и Финляндия 1919–1943. Под редакцей Н. С. Лебедевой, К. Рентолы, Т. Саарелы. Hayka, Москва 2003 * Kuinka eräs karaistui. Kirjeitä Kimmolle ; toim. Mikko Lehtonen, Petri Repo ja Tauno Saarela. Helsinki 2013 * Kulkijapoika on nähnyt sen. Kirjoituksia nykyhistoriasta ; toimittaneet Kimmo Rentola ja Tauno Saarela. Työväen historian ja perinteen tutkimuksen seura, Helsinki 2014 (Teos on saatavissa myös Heldassa) == Lähteet == Luokka:Suomalaiset historioitsijat Luokka:Vuonna 1952 syntyneet Luokka:Elävät henkilöt
MasterChef VIP

MasterChef VIP on ohjelma, jossa 12 julkisuuden henkilöä kokkaa MasterChef VIP -kisan voitosta. MasterChef VIP -kisan voittaja saa palkinnoksi 10 000 euron rahasumman, jonka hän luovuttaa itse valitsemaansa hyväntekeväisyyskohteeseen. Ensimmäinen tuotantokausi alkoi Nelonen-kanavalla 10. helmikuuta 2015. Toinen tuotantokausi alkoi helmikuussa 2021 ja sitä tuomaroivat Tomi Björck, Sikke Sumari ja Kari "Kape" Aihinen. == Ensimmäinen tuotantokausi == Kilpailijat * Laila Snellman * Anni Hautala * A.W. Yrjänä * Kaisa Liski (voittaja) * Martina Aitolehti * Emma Kimiläinen * Sakari Kuosmanen * Mikko von Hertzen * Ville Niinistö * Kim Herold * Jyrki Anttila * Manuela Bosco * Veeti Kallio * Mikko Kivinen * Mikaela Ingberg * Jussi Chydenius * Eva Louhivuori * Jyrki 69 == Toinen tuotantokausi == Kilpailijat * Minna Kuukka (voittaja) * Max Seeck * Jarmo Koski * Miska Haakana * Voli * Anna Perho * Olga Temonen * Joel Harkimo *Perttu Sirviö *Seksikäs-Suklaa == Lähteet == Luokka:2010-luvun suomalaiset kilpailuohjelmat Luokka:2020-luvun suomalaiset kilpailuohjelmat
Liikola

Liikola oli Kivennavan pitäjän kylä Kivennapa-Kanneljärvi maantien varressa. Liikolassa oli talvisodan alkaessa parikymmentä taloa. Kylää kutsuttiin myös Keski-Voipeelaksi tai Hyyteläksi, jotta sitä ei sekoitettaisi pitäjänrajan toisella puolella olevaa Kanneljärven Liikolaan. Tuota Kanneljärven Liikolaa, joka oli selvästi suurempi kylä, kutsuttiin samasta syystä Turkkilaksi. Kivennavan Liikola oli yksi Kolmikyläksi nimitetyn kylärykelmän kokonaisuudesta. Muut olivat Voipiala eli Etu-Voipeela ja Kaukolempiälä eli Perä-Voipeela. Nykyisin näistä kolmesta kylästä asutusta on vain Kaukolempiälässä. Liikolan kohdalla on peltoaukea ja tienristeys. Risteyksestä lähtevä pitkähkö hiekkatie johtaa pellon halki ja metsän läpi yksittäiselle maatilalle, mutta Liikolan kylän kohdalla asutusta ei ole. == Lähteet == == Aiheesta muualla == * VirtuaaliKivennapa Luokka:Kivennavan kylät
Lintula (Kivennapa)

Lintula (vuodesta 1948 ) oli ennen toista maailmansotaa Suomeen kuulunut kylä Kivennavalla Karjalankannaksella. Sodan jälkeen se jäi Neuvostoliitolle luovutetulle alueelle ja kuuluu nykyisin Venäjälle. Kivennapa kylästä kylään Kivennapalaisten pitäjäseura ry 1987 ISBN 951-99842-3-2 Lintulassa toimi ennen sotaa Lintulan luostari, joka oli Suomen ainoa kreikkalaiskatolinen naisluostari. Luostarin perusti venäläinen salaneuvos Feodor Neronov vuonna 1894. Se sijaitsi 14 km Terijoen asemalta koilliseen Lintulanjoen varressa. Sitä ympäröi Lintulan entisen lahjoitusmaa alueen samanniminen hovitila. Luostari oli kylän keskipiste ja se lahjoitusmaa historioineen vaikutti syvästi kylän elämään. Lintulan Terosenmäellä luostarin alueesta Terijoelle päin asui ennen talvisodan syttymistä jokunen pienviljelijätilallinen, seppä, kauppias ja autoilija. Yhteensä taloja oli alle kymmenen. Erillään luostarista sijaitsi vielä mylly ja saha, jonka yhteydessä oli myös asuinrakennuksia. Varsinaisessa Lintulan luostarissa elettiin hyvin eristettyä elämää erillään Lintulan pienestä kylästä.Kivennapa kylästä kylään Kivennapalaisten pitäjäseura ry 1987 ISBN 951-99842-3-2 == Lähteet == == Aiheesta muualla == * VirtuaaliKivennapa Luokka:Kivennavan kylät
Serbian sosialistinen puolue

Serbian sosialistinen puolue (, lyh. СПС, SPS) on serbialainen poliittinen puolue. Puolueen perusti 17. heinäkuuta 1990 Slobodan Milošević. == Lähteet == == Aiheesta muualla == * Virallinen sivusto Luokka:Serbian puolueet Luokka:Nationalistiset puolueet Luokka:Sosialistiset puolueet
Amerikan Suometar

Amerikan Suometar oli luterilaisen Suomi-Synodin Michiganin Hancockissa vuosina 1899–1962 julkaisema amerikansuomalainen sanomalehti. Amerikan Suomettaren perustamisen syynä oli muiden amerikansuomalaisten lehtien kriittinen suhtautuminen Suomi-Synodin tarkoitusperiin ja toimintaanHalkola, s. 75–76.. Sen ensimmäinen toimittaja oli N. J. Ahlman. Pappien ja maallikkojen julkaisema lehti siirtyi vuonna 1900 Paimen-Sanomien ja Lasten Lehden tavoin Suomalaisen Luterilaisen Kustannusliikkeen omaisuudeksi.Holmio, s. 300–301. Kristillisessä hengessä toimitetun lehden tarkoituksena oli tukea Suomi-Synodin, sen papiston ja raittiusliikkeen toimintaa, säilyttää ja edistää suomalaista kansallishenkeä, kulttuuria ja opetusta sekä kertoa Suomen, Yhdysvaltojen ja amerikansuomalaisen yhteisön sekä mahdollisuuksien mukaan myös muun maailman tapahtumistaHalkola, s. 76.. Lehden tilaajamäärä oli 4 000 vuonna 1903, 5 300 vuonna 1913 ja enimmillään 7 000 vuonna 1917. Sen ilmestymistiheys laajeni viikkolehdestä kolmeen kertaan viikossa vuonna 1913. Toimittajat olivat alkuvaiheessa sivutoimisia ja vaihtuivat useasti. Vuosina 1908–1911 toimittajana työskenteli John Parkkila ja vuodesta 1913 Emil Saastamoinen. Linjaltaan konservatiivinen lehti vastusti sosialisteja ja riiteli jatkuvasti samassa kaupungissa ilmestyneen Työmiehen kanssa. Sen kovin koetus oli Kuparisaaren kaivoslakko vuosina 1913–1914, jolloin Suometarta syytettiin suuryritysten ja lakonmurtajien tukemisesta.Halkola, s. 77–79. Amerikan Suomettaren levikki keskittyi Yhdysvaltojen Keskilännen valtioihin. Yritykset laajentaa sen tilaajakuntaa maan itärannikolla eivät ilmeisesti koskaan tuottaneet tulosta. Ensimmäisen maailmansodan jälkeen kustannusliike perusti haarakonttorin länsirannikolle Oregonin Astoriaan, joka alkoi julkaista erillistä Lännen Suometar -lehteä.Halkola, s. 81. Astorian epäonninen lehtiyritys ja Hancockiin perustettu kirja- ja paperikauppa veivät kustannusliikkeen konkurssin partaalle, mutta vuoteen 1958 mennessä se oli jälleen velaton.Holmio, s. 302. Viimeisinä vuosinaan Amerikan Suomettaren tilanne heikkeni nopeasti, eikä Suomi-Synodi pystynyt tukemaan sitä rahallisesti. Sen ilmestyminen lakkasi vuoden 1962 lopussa, jolloin kirkkokunta liitettiin Amerikan luterilaiseen kirkkoon. Lehden tilaajaluettelon osti Amerikan Uutiset, josta tuli eräänlainen suomenkielisen kirkollisen toiminnan äänenkannattaja.Halkola, s. 86–87. Nimellä Amerikan Suometar on ilmestynyt myös J. W. Lähteen New York Millsissä vuosina 1889–1890 toimittama lehti. ==Lähteet== * * ===Viitteet=== ==Aiheesta muualla== * Amerikan Suometar digitoituna Kansalliskirjastossa * Luokka:Amerikansuomalaiset sanomalehdet Luokka:Uskonto amerikansuomalaisuudessa
Alone in the Universe

Alone in the Universe on brittiläisen Electric Light Orchestran kolmastoista studioalbumi. Se julkaistiin 13. marraskuuta 2015. Albumi nousi Suomen virallisen listan sijalle 22. == Kappaleet == # # # # # # # # # # === Deluxe Edition === # * # # == Kokoonpano == * Jeff Lynne – laulu, kaikki instrumentit (paitsi shaker ja tamburiini) * Steve Jay – shaker, tamburiini, äänittäjä * Laura Lynne – taustalaulu (kappaleet "Love and Rain" ja "One Step at a Time") == Arvostelut == * Allmusic: Allmusic review * Classic Rock: 9/10Classic Rock * Metacritic: 78/100Metacritic aggregate * Pitchfork Media: 6.3/10Pitchfork Media * Soundi: == Aiheesta muualla == * Alone in the Universe discogs.com -sivustolla == Lähteet == Luokka:Electric Light Orchestran albumit Luokka:Vuoden 2015 albumit